Előterjesztés munkaanyaga

a Képviselő-testület 2024. január 24-ei ülésére

**5. Napirendi pont: Fokozott közbiztonsági szolgálat Délegyházán**

Dr. Riebl Antal polgármester úr tárgyalást folytatott a Szigetszentmiklósi Rendőrkapitányság vezetőjével Délegyháza közbiztonságának növelése érdekében. A Pest VMRFK vállalja a közterületek és nyilvános helyek megerősített rendőri ellenőrzését szolgáló közbiztonsági tevékenység túlszolgálatát díjazásért, elsősorban a családi házas övezetek, gazdasági területek, valamint az oktatási/nevelési intézmények környékén. A közbiztonság erősítése során szükségessé váló túlszolgálat finanszírozására ismét megállapodást szükséges kötni 2024. június 30. napjáig terjedő időszakra a túlszolgálat díja nettó 2 123 894 Ft, azaz nettó egymillió kilencszázötvenezer Ft (bruttó 2 400 000 Ft) összegben.

*Határozati javaslat:*

*Délegyháza Község Önkormányzatának Képviselő-testülete úgy dönt, hogy megállapodást köt a Pest Vármegyei Rendőr- Főkapitánysággal a helyi közbiztonságot érintő túlszolgálati feladatok ellátására. A túlszolgálat finanszírozására biztosít bruttó 2 400 000 Ft-ot a 2024. évi költségvetés terhére. A megállapodás aláírására felhatalmazza a polgármestert.*

*Határidő: azonnal*

*Felelős: Polgármester*

Összeállította: Beke Vanda

Előterjesztéssé nyilvánítva: 2024. január 24.