**Előterjesztés munkaanyaga**

**a Képviselő-testület**

2023. január 24 - i ülésére

**6.1. A BUDAPEST – BELGRÁD VASÚTVONAL FEJLESZTÉSE SORÁN IGÉNYBE VENNi TERVEZETT TERÜLET ÜGYÉBEN ÉRKEZETT KISAJÁTÍTÁST HELYETTESÍTŐ VÉTELI AJÁNLAT A Délegyháza 277/2 HRSZ-Ú INGATLANra**

A MÁV Magyar Államvasutak Zrt. képviseletében dr. Juharos Róbert ügyvéd (1053 Budapest, Vámház krt. 8. I/4.) 2023. január 9. napján kelt levelével (és mellékleteivel) megkereste Önkormányzatunkat a Budapest – Kelebia határátkelő közti 150. számú vasútvonal fejlesztésére irányuló projekttel kapcsolatban szükséges újabb terület kisajátítását helyettesítő megvétele ügyében.

A vasútfejlesztéshez igényelt érintett önkormányzati ingatlan a Délegyháza 277/2 hrsz-ú, kivett közterület megjelölésű 697 m2 nagyságú belterületi ingatlan, a megajánlott vételár 1 996 208 Ft (azaz 2 864 Ft/m2)

Az ingatlan értékét szakértő bevonásával állapították meg, értékbecslés készült, melyet az Ügyvéd Úr megkeresése mellékleteként csatolt.

A beruházás gördülékeny és gyors lefolytatása érdekében adásvételi szerződést szeretnének kötni, mely során az ajánlat tekintetében külön Képviselő-testületi döntést kell hoznunk.

*Mellékletek:*

* *Vételi ajánlat*
* *Szakvélemény (értékbecslés)*

***Határozati javaslat:***

*Délegyháza Község Önkormányzata Képviselő-testülete megtárgyalta a Magyar Állam nevében eljáró MÁV Magyar Államvasutak Zrt. (képviseletében: dr. Juharos Róbert ügyvéd – 1053 Budapest, Vámház krt. 8. I/4.) vételi ajánlatát, mely alapján értékesíteni kívánja részére Délegyháza Község Önkormányzat kizárólagos, 1/1 arányú tulajdonában álló Délegyháza 277/2 hrsz-ú, kivett közterület megjelölésű 697 m2 térmértékű belterületi ingatlant 1 996 208 Ft összegű vételáron. Délegyháza Község Önkormányzata Képviselő-testülete tudomásul veszi, hogy az ajánlatnak megfelelő kisajátítást helyettesítő adásvételi szerződésben foglalt vételár kifizetésén túlmenően sem a Magar Állam, sem pedig a MÁV Zrt. semmilyen jogcímen semminemű további kifizetést jelen jogügylet kapcsán nem vállal, a vételár (kártalanítási érték), mint teljes kompenzáció magába foglalja az ingatlan forgalmi értékét, valamennyi költségtérítést, valamint a haszonélvezeti, illetve egyéb jogok megszűntetésének ellenértékét is.*

*Délegyháza Község Önkormányzata Képviselő-testülete felkéri hivatalát az esetlegesen szükséges további intézkezdések megtételére, valamint felhatalmazza Dr. Riebl Antal polgármestert, hogy jelen határozatban foglalt feltételekkel az adásvételi szerződést aláírja..*

*Határidő: azonnal*

*Felelős: polgármester*

Összeállította:

Jakab István

Településfejlesztési előadó

Előterjesztéssé nyilvánítva: 2024. január 24.